62021CO0464_INF
Unionin tuomioistuimen määräys (kuudes jaosto) 26.4.2022 – Universitat de Barcelona
(asia C-464/21)
(Ennakkoratkaisupyyntö – Unionin tuomioistuimen työjärjestyksen 99 artikla – Sosiaalipolitiikka – Direktiivi 1999/70/EY – Euroopan ammatillisen yhteisjärjestön (EAY), Euroopan teollisuuden ja työnantajain keskusjärjestön (UNICE) ja julkisten yritysten Euroopan keskuksen (CEEP) tekemä määräaikaista työtä koskeva puitesopimus – Julkisen sektorin määräaikaiset työsopimukset – 2 lauseke ja 3 lausekkeen 1 kohta – Soveltamisala – Käsite ”määräaikainen työntekijä”)
Sosiaalipolitiikka – Euroopan ammatillisen yhteisjärjestön (EAY), Euroopan teollisuuden ja työnantajain keskusjärjestön (UNICE) ja julkisten yritysten Euroopan keskuksen (CEEP) tekemä määräaikaista työtä koskeva puitesopimus – Direktiivi 1999/70 – Soveltamisala – Perättäisten määräaikaisten työsopimusten perusteella julkisella sektorilla palvelukseen otettu työntekijä – Työsuhteen muuttaminen seuraamuksena ei-vakinaiseksi toistaiseksi voimassa olevaksi palvelussuhteeksi kuuluu puitesopimuksen soveltamisalaan
(Neuvoston direktiivin 1999/70 liitteessä oleva 2 lauseke ja 3 lausekkeen 1 kohta)
(ks. 22–26 kohta)
Ratkaisu
Euroopan ammatillisen yhteisjärjestön (EAY), Euroopan teollisuuden ja työnantajain keskusjärjestön (UNICE) ja julkisten yritysten Euroopan keskuksen (CEEP) tekemästä määräaikaista työtä koskevasta puitesopimuksesta 28.6.1999 annetun neuvoston direktiivin 1999/70/EY liitteenä olevan, 18.3.1999 tehdyn määräaikaista työtä koskevan puitesopimuksen 2 lauseketta ja 3 lausekkeen 1 kohtaa on tulkittava siten, että työntekijä, joka on ollut julkisen sektorin työnantajansa palveluksessa perättäisten määräaikaisten työsopimusten nojalla ja jonka työsuhde voidaan seuraamuksena muuttaa ”ei-vakinaiseksi toistaiseksi voimassa olevaksi palvelussuhteeksi”, kuuluu kyseisen puitesopimuksen soveltamisalaan.